b'\n_START_ARTICLE_\nMi\xc8\x99carea Khilafat\n_START_SECTION_\nIstoric\n_START_PARAGRAPH_\nCalifatul este un sistem de guvernare islamnic \xc3\xaen care statul este condus conform principiilor legii islamice._NEWLINE_Sultanul otoman Abdul Hamid al II-lea (1876\xe2\x80\x931909) a lansau un program panislamic \xc3\xaencrec\xc3\xa2nd s\xc4\x83 contracareze \xc3\xaencerc\xc4\x83rile puterilor occidentale de dezmembrarea a imperiului \xc8\x99i tendin\xc8\x9bele de democratizare interne. El la trimis pe emisarul personal Jamaluddin Afghani \xc3\xaen misiune \xc3\xaen India Britanic\xc4\x83. Cauza monarhului otoman a fost \xc3\xaent\xc3\xa2mpinat\xc4\x83 cu simpatie politic\xc4\x83 \xc8\x99i sus\xc8\x9binere religioas\xc4\x83 de c\xc4\x83tre musulmanii indieni. Dat fiind statutul s\xc4\x83u de calif, sultanul era \xc3\xaen mod oficial liderul religios \xc8\x99i politic suprem al tuturor musulmanilor din lume. \xc3\x8en ciuda acestei pozi\xc8\x9bii oficiale, sultanul nu s-a folosit efectiv niciodat\xc4\x83 de autoritatea sa calif._NEWLINE__NEWLINE_Un mare num\xc4\x83r de lideri religio\xc8\x99i musulmani a \xc3\xaenceput s\xc4\x83 activeze pentru \xc3\xaent\xc4\x83rirea con\xc8\x99tiin\xc8\x9bei islamice \xc8\x99i pentru dezvoltarea particip\xc4\x83rii musulmanilor la activitatea politic\xc4\x83 favorabil\xc4\x83 califatului. Liderul musulman Maulana Mehmud Hasan a \xc3\xaencercat chiar s\xc4\x83 organizeze un r\xc4\x83zboi na\xc8\x9bional de independen\xc8\x9b\xc4\x83 \xc3\xaempotriva britanicilor cu sprijinul Imperiului Otoman._NEWLINE_Abdul Hamid al II-lea a fost for\xc8\x9bat s\xc4\x83 accepte reinstaurarea regimului monarhic constitu\xc8\x9bional, ceea ce a marcat \xc3\xaenceputul celei de-a doua perioade constitu\xc8\x9bionale \xc8\x99i victoria Revolu\xc8\x9biei Junilor Turci. Pe tronul otoman a urmat fratele s\xc4\x83u, Mehmed al VI-lea (1844\xe2\x80\x931918), dar puterea nu avea s\xc4\x83 se mai afle de acum \xc3\xaen acolo \xc3\xaen m\xc3\xa2inile monarhului ci \xc3\xaen cele ale na\xc8\x9bionali\xc8\x99tilor turci.\n_START_SECTION_\n\xc3\x8emp\xc4\x83r\xc8\x9birea Imperiului Otoman\n_START_PARAGRAPH_\nImperiul Otoman, care s-a aliat cu Puterile Centrale \xc3\xaen timpul Primului R\xc4\x83zboi Mondial, a suferit o \xc3\xaenfr\xc3\xa2ngere major\xc4\x83 la sf\xc3\xa2r\xc8\x99itul conflictului mondial. Tratatul de la Versailles (1919) a redus teritoriul imperiului \xc8\x99i influen\xc8\x9ba sa politic\xc4\x83, dar puterile \xc3\xaenving\xc4\x83toare au primis s\xc4\x83 protejeze statutul de calif al sultanului. Prin Tratatul de la S\xc3\xa8vres (1920), teritorii precum Palestina, Siria, Liban, Irak \xc8\x99i Egipt au fost r\xc4\x83pite Imperiului Otoman._NEWLINE_\xc3\x8en Turcia a ap\xc4\x83rut o mi\xc8\x99care revolu\xc8\x9bionar\xc4\x83 \xc8\x99i na\xc8\x9bionalist\xc4\x83 \xe2\x80\x93 Mi\xc8\x99carea na\xc8\x9bional\xc4\x83 turc\xc4\x83 \xe2\x80\x93 care avea s\xc4\x83 declan\xc8\x99eze R\xc4\x83zboiul de Independen\xc8\x9b\xc4\x83 al Turciei (1919\xe2\x80\x931924). Sub conducerea lui Mustafa Kemal Atat\xc3\xbcrk, revolu\xc8\x9bionarii turci au ob\xc8\x9binut o serie de victorii care le-a permis s\xc4\x83 aboleasc\xc4\x83 Tratatul de la S\xc3\xa8vres \xc8\x99i s\xc4\x83 negocieze un nou tratat mult mai favorabil \xe2\x80\x93 Tratatul de la Lausanne (1923). Ca urmare a programului de reforme ini\xc8\x9biat de Atat\xc3\xbcrk, Republica Turcia a abolit califatul \xc3\xaen 1924 \xc8\x99i a transferat toate puterile acestuia c\xc4\x83tre Marea Adunare Na\xc8\x9bional\xc4\x83 a Turciei.\n_START_SECTION_\nKhilafat \xc3\xaen Asia de sud\n_START_PARAGRAPH_\nDe\xc8\x99i \xc3\xaen \xc3\xaentreaga lume musulman\xc4\x83 au avut loc mi\xc8\x99c\xc4\x83ri politice \xc8\x99i proteste publice \xc3\xaen favoarea califatului, cele mai importante au avut loc \xc3\xaen India. Un jurnalist remarcabil musulman, Maulana Mohammad Ali Jouhar a fost \xc3\xaenchis pentru patru ani datorit\xc4\x83 activit\xc4\x83\xc8\x9bii sale \xc3\xaen favoarea rezisten\xc8\x9bei antibritanice \xc8\x99i pentru sprijinirea califatului. \xc3\x8en momentul izbucnirii R\xc4\x83zboiului de Independen\xc8\x9b\xc4\x83 al Turciei, lideii religio\xc8\x99i musulmani s-au ar\xc4\x83tat \xc3\xaengrijora\xc8\x9bi de soarta califatului, care nu mai era amenin\xc8\x9bat de puterile europene, care se angajaser\xc4\x83 s\xc4\x83 \xc3\xael protejeze, ci de revolu\xc8\x9bionarii turci. Musulmanii indieni se aflau \xc3\xaentr-o situa\xc8\x9bie foarte delicat\xc4\x83, fiind \xc3\xaen pericol s\xc4\x83 fie recruta\xc8\x9bi \xc3\xaen armata britanic\xc4\x83 \xc8\x99i trimi\xc8\x99i s\xc4\x83 lupte \xc3\xaempotriva coreligionarilor lor turci. Pentru fondatorii mi\xc8\x99c\xc4\x83rii, Khilafat nu era o mi\xc8\x99care religioas\xc4\x83, ci una ap\xc4\x83rut\xc4\x83 pentru sus\xc8\x9binerea coreligionarilor din Turcia._NEWLINE_Mohammad Ali \xc8\x99i fratele lui, Maulana Shaukat Ali, s-au al\xc4\x83turat altor lideri musulmani precum Sheikh Shaukat Ali Siddiqui, Mukhtar Ahmed Ansari, Jan Muhammad Junejo, Hasrat Mohani, Syed Ata Ullah Shah Bukhari, Maulana Abul Kalam Azad \xc8\x99i Hakim Ajmal Khan form\xc3\xa2nd Comitetul Khilafat Panindian. Organiza\xc8\x9bia \xc8\x99i-a avut sediul \xc3\xaen Lucknow. Scopul acestor lideri era edificarea unit\xc4\x83\xc8\x9bii politice musulmane \xc8\x99i folosirea influen\xc8\x9bei lor pentru protejarea califatului. Ei au publicat \xc3\xaen 1920 Manifestul Khilafat, care f\xc4\x83cea apel la britanci s\xc4\x83 protejeze califatul \xc8\x99i la musulmani s\xc4\x83 \xc3\xaei supravegeze pentru ace\xc8\x99tia s\xc4\x83 \xc3\xae\xc8\x99i respecte angajamentele._NEWLINE_\xc3\x8en 1920, a fost pus\xc4\x83 la punct o alian\xc8\x9b\xc4\x83 \xc3\xaentre liderii Khilafat \xc8\x99i cei ai Congresului Na\xc8\x9bional Indian, cel mai mare partid politic indian de orientare na\xc8\x9bionalist\xc4\x83. Liderul Congresului, Mohandas Gandhi, \xc8\x99i liderii Khilafat au c\xc4\x83zut de acord s\xc4\x83 lupte uni\xc8\x9bi pentru cauzele Khilafat \xc8\x99i Swaraj. Pentru asigurarea unei presiuni cresc\xc3\xa2nde asupra britanicilor, militan\xc8\x9bii Khilafat s-au al\xc4\x83turat Mi\xc8\x99c\xc4\x83rii de necooperare \xe2\x80\x93 o campanie na\xc8\x9bional\xc4\x83 de mas\xc4\x83 de nesupunere civic\xc4\x83 pa\xc8\x99nic\xc4\x83. Sprijinul pe care l-au acordat khilafati\xc8\x9bii lui Gandi \xc8\x99i Congresului au consolidat unitatea hinduso-musulman\xc4\x83 \xc3\xaen timpul luptei pentru independen\xc8\x9b\xc4\x83. Gandhi a descris sentimentelor pe care le-a avut pentru Mohammad Ali drept \xe2\x80\x9edragoste la prima vedere\xe2\x80\x9d, subliniind astfel solidaritatea celor dou\xc4\x83 fac\xc8\x9biuni. Conduc\xc4\x83torii Khilafat precum Dr. Ansari, Maulana Azad sau Hakim Ajmal Khan au dezvoltat la r\xc3\xa2ndul lor rela\xc8\x9bii personale foarte bune cu Gandhi. Ace\xc8\x99ti lideri au fondat \xc3\xaen 1920 Jamia Millia Islamia (Universitatea Na\xc8\x9biona\xc8\x9bional\xc4\x83 Islamic\xc4\x83) pentru promovarea \xc3\xaenv\xc4\x83\xc8\x9b\xc4\x83m\xc3\xa2ntului independente \xc8\x99i a rena\xc8\x99erii sociale a musulmanilor._NEWLINE_Campania de necooperare a fost un succes la \xc3\xaenceput. Protestele uria\xc8\x99e, grevele \xc8\x99i actele de nesupunere civic\xc4\x83 s-au extins \xc3\xaen toate regiunile Indiei. Hindu\xc8\x99i \xc8\x99i musulmani \xc3\xaempreun\xc4\x83 au opus rezisten\xc8\x9b\xc4\x83 pa\xc8\x99nic\xc4\x83 guvernului. Gandhi, fra\xc8\x9bii Ali \xc8\x99i al\xc8\x9bi lideri ai rezisten\xc8\x9bei au fost aresta\xc8\x9bi \xc8\x99i \xc3\xaencarcera\xc8\x9bi de autorit\xc4\x83\xc8\x9bile britanice._NEWLINE__NEWLINE_Dup\xc4\x83 ceva vreme \xc3\xaens\xc4\x83, alian\xc8\x9b\xc4\x83 dintre Congres \xc8\x99i Khilafat a \xc3\xaenceput s\xc4\x83 se vestejeasc\xc4\x83. Mi\xc8\x99c\xc4\x83rii Khilafat i s-a opus \xc3\xaen mod deschis alte partide politice precum Liga Musulman\xc4\x83 \xc8\x99i Hindu Mahasabha. Pe de alt\xc4\x83 parte, mul\xc8\x9bi lideri religio\xc8\x99i hindu\xc8\x99i au considerat c\xc4\x83 obiectivul unit\xc4\x83\xc8\x9bii panislamice al Khilafat era cauza principal\xc4\x83 a fundamentalismului islamic indian. \xc3\x8en m\xc4\x83sur\xc4\x83 egal\xc4\x83, o bun\xc4\x83 parte a liderilor musulmani au considerat c\xc4\x83 Congresul Na\xc8\x9bional Indian devine treptat un instrument politic al fundamentali\xc8\x99tilor hindu\xc8\x99i.\n_START_SECTION_\nPr\xc4\x83bu\xc8\x99irea\n_START_PARAGRAPH_\nLa apari\xc8\x9bia fric\xc8\x9biunilor dintre hindu\xc8\x99i \xc8\x99i musulmani, fra\xc8\x9bii Ali au \xc3\xaenceput s\xc4\x83 se distan\xc8\x9beze de Gandhi \xc8\x99i de Congres. Fra\xc8\x9bii Ali au criticat ata\xc8\x99amentul puternic al lui Gandhi pentru ac\xc8\x9biunile nonviolente. Leg\xc4\x83turile dintre fra\xc8\x9bii Ali \xc8\x99i Gandi au devenit foarte reci dup\xc4\x83 ce acesta din urm\xc4\x83 a condamnat uciderea de c\xc4\x83tre fundamentali\xc8\x99ti a 23 de poli\xc8\x9bi\xc8\x99ti \xc3\xaen Chauri Chaura \xc3\xaen 1922. \xc3\x8en ciuda faptului c\xc4\x83 discu\xc8\x9biile politice cu britanicii au continuat, lupta musulmanilor a fost sl\xc4\x83bit\xc4\x83 de op\xc8\x9biunile lor tot mai diferite: sus\xc8\x9binerea Congresului, a Mi\xc8\x99c\xc4\x83rii Khilafat sau a Ligii Musulmane._NEWLINE_Lovitura final\xc4\x83 a venit din partea lui Mustafa Kemal, ale c\xc4\x83rui for\xc8\x9be au \xc3\xaenvins at\xc3\xa2t armatele interven\xc8\x9bioniste occidentale, dar \xc8\x99i partizanii monarhiei. Victoria kemali\xc8\x99tilor a dus la proclamarea unei republici seculare, independente, care a abolit rolul califului \xc8\x99i a nu a mai avut nevoie de sprijinul indienilor musulmani_NEWLINE_Conducerea Khilafat s-a fragmentat, liderii ei adopt\xc3\xa2nd linii politice diferite. Syed Ata Ullah Shah Bukhari a creat Majlis-e-Ahrar-e-Islam cu sprijinul lui Chaudhry Afzal Haq. Dr. Ansari, Maulana Azad \xc8\x99i Hakim Ajmal Khan au r\xc4\x83mas al\xc4\x83turi de Gandhi \xc8\x99i de Congres. Fra\xc8\x9bii Ali s-au al\xc4\x83turat Ligii Musulmane. Ei aveau s\xc4\x83 joace un rol important \xc3\xaen cre\xc8\x99terea sprijinului pentru proclamarea independen\xc8\x9bei Pakistanului._NEWLINE_\xc3\x8en 1931, a fost convocat\xc4\x83 o conferin\xc8\x9b\xc4\x83 panislamic\xc4\x83 la Ierusalim petru determinarea soartei califatului dup\xc4\x83 abolirea acestuia de c\xc4\x83tre Turcia.\n_START_SECTION_\nMo\xc8\x99tenire\n_START_PARAGRAPH_\nLupta Mi\xc8\x99c\xc4\x83rii Khilafat a fost marcat\xc4\x83 de controverse \xc8\x99i de opiniile radicale ale liderilor ei. Criticii consider\xc4\x83 mi\xc8\x99carea drept una panislamic\xc4\x83, fundamentalist\xc4\x83 \xc8\x99i \xc3\xaen mare parte indiferent\xc4\x83 la lupta pentru independen\xc8\x9ba Indiei. Ace\xc8\x99tia consider\xc4\x83 c\xc4\x83 alian\xc8\x9ba cu Congresul Na\xc8\x9bional Indian nu a fost dec\xc3\xa2t o \xe2\x80\x9ec\xc4\x83s\xc4\x83torie de convenien\xc8\x9b\xc4\x83\xe2\x80\x9d. Ap\xc4\x83r\xc4\x83torii Mi\xc8\x99c\xc4\x83rii Khilafat o caracterizeaz\xc4\x83 drept sc\xc3\xa2nteia care a generat mi\xc8\x99carea de necooperare din India \xc8\x99i drept un factor principal \xc3\xaen \xc3\xaenbun\xc4\x83t\xc4\x83\xc8\x9birea rela\xc8\x9biilor hinduso-musulmane. Sus\xc8\x9bin\xc4\x83torii independen\xc8\x9bei Pakistanului \xc8\x99i a separatismului musulman consider\xc4\x83 aceea\xc8\x99i mi\xc8\x99care ca unul dintre cei mai importan\xc8\x9bi pa\xc8\x99i f\xc4\x83cu\xc8\x9bi \xc3\xaen direc\xc8\x9bia fond\xc4\x83rii unui stat separat musulman. Fra\xc8\x9bii Ali sunt considera\xc8\x9bi p\xc4\x83rin\xc8\x9bii fondatori ai Pakistanului, \xc3\xaen vreme ce Azad, Dr. Ansari \xc8\x99i Hakim Ajmal Khan sunt considera\xc8\x9bi eroi na\xc8\x9bionali ai Indiei.'